कुसा रुक्खा उप्पर इक्क कां ते ओदी लाड़ी रौन्दे हे। उस्सै रुक्खा दे इक्क टुट्टरा च इक्क काला सप्प रौन्दा हा। ओ उन्दे बच्चे खाई ओड़दा हा, इस करिऐ ओ बड़े दुखी होए। इक्क बारी जेल्लै फी अण्डे देने दा मौका आया तां कां दी लाड़ी ने उसी आक्खेआ- ए: रूक्ख असें छोड़ी ओड़ना लोड़चदा, कीजे एदे टुट्टरा च रौने आला काला सप्प सदा गै मेरे बच्चे खाई ओड़दा ऐ। आखदे बी न- जिस घरा च कर्कशा जनानी, दुष्ट मित्र, ओग्गुआं जबाब देने आह्ला नौकर ते सप्प रौन्दा होऐ, उत्थें मौत सदा गै सिरा उप्पर रौन्दी ऐ।